ज्हाजा परा लंडन दियां लाइटां लब्भनियां शुरू होई गेइयां। मसाफर अपना-अपन सामान साम्भने ते लंडन एयरपोर्ट पर उतरने ते उसदे बाद दे सफर दियां त्यारियां करन लगी पे। भारत ते इंगलैंड दे समें च सर्दियें च साड्ढे पंज घंटे दा फर्क होंदा ऐ, पर गर्मियें च अप्रैल कोला अक्तूबर तगर, इंगलैंड च घड़ियें गी इक घंटा अग्गें करी दित्ता जंदा ऐ। इसदा मतलब एह् ऐ जे हून लंडन च जेकर संञां दे छे बज्जने आह्ले हे, तां भारत च रातीं दे साढ़े दस बज्जे दे होने।